**ΨΗΦΙΣΜΑ ΠΡΟΣ ΤΟ Δ.Σ. ΤΟΥ Φ.Σ. ΠΛΗΡΟΦΟΡΙΚΗΣ ΚΑΙ ΤΗΛΕΠΙΚΟΙΝΩΝΙΩΝ**

**Ο Σύλλογος Φοιτητών Πληροφορικής Και Τηλεπικοινωνιών εκφράζει την συμπαράσταση και την αλληλεγγύη του στους πυρόπληκτους.**

Ο Σύλλογος Φοιτητών Πληροφορικής Και Τηλεπικοινωνιών εκφράζει τα συλλυπητήριά του στις οικογένειες των ανθρώπων που έχασαν τη ζωή τους. Συμπαραστέκεται στους τραυματίες, τους κατοίκους των περιοχών που έχουν χτυπηθεί.

Οι πυροσβέστες, οι εθελοντές, οι κάτοικοι με υπεράνθρωπες προσπάθειες προσπαθούν να σώσουν ανθρώπινες ζωές και περιουσίες έχοντας να αντιμετωπίσουν όχι μόνο την μεγάλη φωτιά αλλά και την ανυπαρξία μέτρων αντιπυρικής προστασίας και δασοπυρόσβεσης, τις ελλείψεις σε προσωπικό και μέσα στην πυροσβεστική, με ευθήνη της κυβέρνησης ΣΥΡΙΖΑ-ΑΝΕΛ όπως και των προηγούμενων.

Αυτές τις κρίσιμες ώρες καλούμε τους φοιτητές του τμήματος να συμβάλλον με κάθε τρόπο στην ανακούφιση των ανθρώπων που έχουν πληγεί, να συνδράμουν το έργο των δυνάμεων πυρόσβεσης. Απαιτούμε από την κυβέρνηση να πάρει όλα τα αναγκαία μέτρα ώστε να ικανοποιηθούν οι πρώτες ανάγκες όσων έχουν πληγεί. Καλούμε όλους τους φοιτητικούς-σπουδαστικούς συλλόγους να εκφράσουν την έμπρακτη στήριξη στους πληγέντες.

Οργανώνουμε την αλληλεγγύη και συμμετέχουμε στη συλλογή ειδών πρώτης ανάγκης για τους πληγέντες της Δυτικής και Ανατολικής Αττικής συλλέγοντας:

* **Εμφιαλωμένο νερό**
* **Τρόφιμα** (κονσέρβες, φρυγανιές, μπισκότα, γάλα, μακαρόνια κλπ)
* **Φάρμακα** (γάζες, «Μπεταντίν», παυσίπονα κλπ.)
* **Παιδικά είδη** (τροφές, πάνες, μωρομάντηλα κλπ)

Τα είδη θα συγκεντρώνονται:

* Αίθουσα Δ του τμήματος, από 25/7 έως και 27/7 ώρες 09:00 - 15:00
* Στο Δημαρχείο Καισαριανής από την Κοινωνική Υπηρεσία (1ος όροφος) καθημερινά από τις **9 π.μ. έως τις 2 μ.μ.**